Helstu rannsóknir Magnúsar snúa að stjórnmála - og efnahagslegum þáttum Evrópusamrunans , Evrópuvæðingu og stjórnsýslu sveitarfélaga og borga , en Magnús hefur einnig stundað rannsóknir á sviði þróunarhagfræði og fjármálamarkaða Magnús hefur alla tíð verið virkur þátttakandi í borgaralegu samfélagi , hefur setið á Alþingi , verið formaður íþróttafélagsins Breiðabliks í Kópavogi , sjálfboðaliði hjá Rauða Krossinum við móttöku flóttamanna , setið í stjórnum Landsnefndar UN Women á Íslandi og Sjúkratrygginga Íslands , auk þess að taka þátt í stofnun samtakanna Women Power Africa , sem hafa stuðlað að valdeflingu kvenna í Tansaníu . Magnús er fæddur árið 1968 . Hann hefur undanfarin ár unnið að bók um höfuðborgarsvæðið á Íslandi og stundar um þessar mundir meistaranám í tónsmíðum við Listaháskóla Íslands . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .